SHR ไตรมาส 3 ขาดทุนลดลง 53% รับรายได้เพิ่ม หลังโรงแรมสหราชอาณาจักร-มัลดีฟส์ฟื้น
SHR ไตรมาส 3 ขาดทุนลดลง 53% มาที่ 281.86 ลบ. จากปีก่อนขาดทุน 599.53 ลบ. รับรายได้เพิ่ม หลังผลงานโรงแรมสหราชอาณาจักร-มัลดีฟส์ฟื้น ส่วนงวด 9 เดือนขาดทุน 1.16 พันลบ. ลดลง 1% จากปีก่อนขาดทุน 1.18 พันลบ.
SHR ไตรมาส 3 ขาดทุนลดลง 53% มาที่ 281.86 ลบ. รับรายได้เพิ่ม หลังผลงานโรงแรมสหราชอาณาจักร-มัลดีฟส์ฟื้น ส่วน 9 เดือนขาดทุน 1.16 พันลบ. ลดลง 1%
11 พ.ย. 2564

บริษัท เอส โฮเทล แอนด์ รีสอร์ท จำกัด (มหาชน) หรือ SHR รายงานผลการดำเนินงานงวดไตรมาส 3/2564 สิ้นสุดวันที่ 30 ก.ย.2564 ดังนี้

โดยผลการดำเนินงานงวดไตรมาสดังกล่าวมีผลขาดทุนลดลง สาเหตุหลักมาจากผลการดำเนินงานที่ดีขึ้นจากการฟื้นตัวของภาคการท่องเที่ยวในสหราชอาณาจักร และสาธารณรัฐมัลดีฟส์ โดยในไตรมาสที่ 3/2564 บริษัทฯ มีรายได้จากการขายและการให้บริการอยู่ที่ 1,421.6 ล้านบาท เพิ่มขึ้น 1,146.8% จากช่วงเดียวกันของปีก่อนที่มีรายได้อยู่ที่ 114 ล้านบาท